Ministrstvo za kmetijstvo, gozdarstvo in prehrano Republike Slovenije, Dunajska 22, 1000 Ljubljana, na podlagi 9. člena Odloka o izvajanju ukrepa Izjemna začasna podpora kmetom ter MSP, ki jih je kriza zaradi COVID-19 še posebej prizadela iz Programa razvoja podeželja Republike Slovenije za obdobje 2014–2020 (Uradni list RS št. 157/20; v nadaljnjem besedilu: Odlok) in odločitve Evropske komisije št. C(2019) 2880 C(2020) 7193 final z dne 15. 10. 2020 o združljivosti sheme državne pomoči »Izjemna začasna podpora kmetom ter MSP, ki jih je kriza zaradi COVID-19 še posebej prizadela (člen 39b) iz PRP 2014–2020« z notranjim trgom v skladu s točko (b) tretjega odstavka 107. člena Pogodbe o delovanju Evropske unije (SA.58887 (2020/N)), objavlja

**JAVNI RAZPIS ZA UKREP 21**

**Izjemna začasna podpora kmetom ter MSP, ki jih je kriza zaradi COVID-19 še posebej prizadela iz Programa razvoja podeželja Republike Slovenije za obdobje 2014–2020**

**1. OSNOVNI PODATKI O JAVNEM RAZPISU**

|  |  |
| --- | --- |
| **Predmet javnega razpisa:** | Predmet javnega razpisa je podpora kmetijskim gospodarstvom ter mikro, malim in srednjim podjetjem (v nadaljnjem besedilu: MSP) zaradi izpada prihodka, ki je posledica zmanjšanja prodaje proizvodov javnim zavodom zaradi epidemije COVID-19, s ciljem olajšanja njihovih likvidnostnih težav.  Če gre za upravičenca iz 3. točke prvega odstavka 5. člena Odloka, ki izpolnjuje pogoje iz tretjega odstavka 6. člena Odloka, se podpora dodeli kot državna pomoč v skladu s Sporočilom Komisije Začasni okvir za ukrepe državne pomoči v podporo gospodarstvu ob izbruhu COVID-19 (UL C št. 91 I z dne 20. 3. 2020, str. 1), zadnjič spremenjenim s Sporočilom Komisije Četrta sprememba začasnega okvira za ukrepe državne pomoči v podporo gospodarstvu ob izbruhu COVID-19 in sprememba Priloge k Sporočilu Komisije državam članicam o uporabi členov 107 in 108 Pogodbe o delovanju Evropske unije za kratkoročno zavarovanje izvoznih kreditov (UL C št. 340 I z dne 13. 10. 2020, str. 1). |
| **Razpisana sredstva:** | Višina razpisanih nepovratnih sredstev znaša do vključno 3.500.000 eurov.  Razdelitev sredstev po sklopih glede na vrsto upravičenca:   * 2.000.000 eurov za upravičence, ki so nosilci kmetijskega gospodarstva ali nosilci dopolnilnih dejavnosti, ki niso nosilci kmetije, (sklop A), in * 1.500.000 eurov za samostojne podjetnike posameznike ali pravne osebe, ki so registrirani za opravljanje dejavnosti predelave ali trženja proizvodov (sklop B). |
| Sredstva se zagotavljajo iz proračunskih postavk Ministrstva za kmetijstvo, gozdarstvo in prehrano Republike Slovenije, in sicer:  – 2.625.000 eurov iz proračunske postavke 200710 Program razvoja podeželja 14–20 - EU - COVID-19 in  – 875.000 eurov iz proračunske postavke 200711 Program razvoja podeželja 14–20 - slovenska udeležba - COVID-19.  Delež sredstev iz Evropskega kmetijskega sklada za razvoj podeželja znaša 75 odstotkov, delež sredstev iz proračuna Republike Slovenije pa 25 odstotkov. |
| **Vrsta javnega razpisa:** | ZAPRTI |
| **Vloga na javni razpis:** | Obrazec vloge na javni razpis je v skladu z 10. členom Odloka določen v Prilogi, ki je sestavni del tega javnega razpisa. |
| **Začetek vnosa vlog in zaključek javnega razpisa:** | Vložitev vloge na javni razpis poteka od 9. novembra 2020 do vključno 24. novembra 2020, do 23:59. ure. |
| **Cilj ukrepa:** | Cilj ukrepa je olajšanje likvidnostnih težav kmetijskih gospodarstev ter MSP, ki so nastale zaradi izpada prihodka, ki je posledica zmanjšanja prodaje proizvodov javnim zavodom zaradi epidemije COVID-19. |
| **Informacije o javnem razpisu:** | INFO točka Agencije Republike Slovenije za kmetijske trge in razvoj podeželja (v nadaljnjem besedilu: ARSKTRP), Dunajska 160, 1000 Ljubljana, tel.: 01 580 77 92, fax.: 01 478 92 06, e-mail: [aktrp@gov.si](mailto:aktrp@gov.si).  INFO točke Gospodarske zbornice Slovenije, Kmetijsko gozdarske zbornice Slovenje in Čebelarske zveze Slovenije (priloga razpisne dokumentacije). |

**2. NAMEN PODPORE IN CILJ UKREPA**

Namen podpore in cilj ukrepa sta določena v 4. členu Odloka.

**3. UPRAVIČENEC**

Upravičenec do podpore je določen v 5. členu Odloka.

**4. POGOJI ZA PRIDOBITEV PODPORE**

Pogoji za pridobitev podpore so določeni v 6. in 13. členu Odloka, pri čemer je proizvod opredeljen v 2. točki 2. člena Odloka.

**5. MERILA ZA OCENJEVANJE VLOG NA JAVNI RAZPIS**

1. Merila za ocenjevanje vlog na javni razpis so določena v 7. členu Odloka in podrobneje opredeljena v tem poglavju.

2. V skladu s prvim odstavkom 7. člena Odloka se med vlogami, ki dosežejo vstopni prag 20 odstotkov možnega števila točk, izberejo tiste, ki dosežejo višje število točk po merilih za ocenjevanje vlog, do porabe razpisanih sredstev.

**5.1. Merila za ocenjevanje vlog, če je upravičenec nosilec kmetijskega gospodarstva ali nosilec dopolnilne dejavnosti na kmetiji, ki ni nosilec kmetije, (sklop A javnega razpisa):**

|  |  |  |
| --- | --- | --- |
| **1.** | **Višina prihodka od prodaje proizvodov javnim zavodom** - maksimalno število točk  Višina prihodka od prodaje proizvodov javnim zavodom v obdobju od 13. 3. 2019 do 12. 6. 2019, ki je razvidna iz prejetih e-računov proračunskih uporabnikov pri Upravi Republike Slovenije za javna plačila (v nadaljnjem besedilu: UJP), znaša: | **20** |
|  | * več kot 14.000 eurov | **20** |
|  | * od 11.001 do vključno 14.000 eurov | **15** |
|  | * od 9.001 do vključno 11.000 eurov | **10** |
|  | * od 7.100 do vključno 9.000 eurov. | **5** |
| **2.** | **Izpad prihodka od prodaje proizvodov javnim zavodom** - maksimalno število točk  Delež izpada prihodka od prodaje proizvodov javnim zavodom, ki je razviden iz prejetih e-računov proračunskih uporabnikov pri UJP, za obdobje od 13. 3. 2020 do 12. 6. 2020, glede na enako obdobje v letu 2019, znaša: | **30** |
|  | * več kot 80 % | **30** |
|  | * od 60,1 % do vključno 80 % | **20** |
|  | * od 45 % do vključno 60 %. | **10** |
| **3.** | **Koeficient razvitosti občin** - maksimalno število točk  Koeficienti razvitosti občin so določeni v prilogi razpisne dokumentacije, pri čemer se upošteva občina, v kateri je naslov oziroma sedež upravičenca: | **10** |
|  | * koeficient razvitosti občin je do vključno 0,8 | **10** |
|  | * koeficient razvitosti občin je več kot 0,8 do vključno 1,3 | **7** |
|  | * koeficient razvitosti občin je več kot 1,3. | **4** |
| **4.** | **SKUPAJ** | **60** |

**5.2. Merila za ocenjevanje vlog, če je upravičenec samostojni podjetnik posameznik ali pravna oseba, registrirana za opravljanje dejavnosti predelave ali trženja proizvodov, (sklop B javnega razpisa):**

|  |  |  |
| --- | --- | --- |
| **1.** | **Višina prihodka od prodaje proizvodov javnim zavodom** - maksimalno število točk  Višina prihodka od prodaje proizvodov javnim zavodom v obdobju od 13. 3. 2019 do 12. 6. 2019, ki je razvidna iz prejetih e-računov proračunskih uporabnikov pri UJP, znaša: | **20** |
|  | * več kot 110.000 eurov | **20** |
|  | * od 95.001 do vključno 110.000 eurov | **15** |
|  | * od 70.001 do vključno 95.000 eurov | **10** |
|  | * od 45.100 do vključno 70.000 eurov. | **5** |
| **2.** | **Izpad prihodka od prodaje proizvodov javnim zavodom** - maksimalno število točk  Delež izpada prihodka od prodaje proizvodov javnim zavodom, ki je razviden iz prejetih e-računov proračunskih uporabnikov pri UJP, v obdobju od 13. 3. 2020 do 12. 6. 2020, glede na enako obdobje v letu 2019, znaša: | **30** |
|  | * več kot 80 % | **30** |
|  | * od 60,1 % do vključno 80 % | **20** |
|  | * od 45 % do vključno 60 %. | **10** |
| **3.** | **Koeficient razvitosti občin** - maksimalno število točk  Koeficienti razvitosti občin so določeni v prilogi razpisne dokumentacije, pri čemer se upošteva občina, v kateri je sedež upravičenca: | **10** |
|  | * koeficient razvitosti občin je do vključno 0,8 | **10** |
|  | * koeficient razvitosti občin je več kot 0,8 do vključno 1,3 | **7** |
|  | * koeficient razvitosti občin je več kot 1,3. | **4** |
| **4.** | **SKUPAJ** | **60** |

**6. FINANČNE DOLOČBE**

Finančne določbe so določene v 8. členu Odloka.

**7. VLOGA IN POSTOPEK ZA DODELITEV SREDSTEV**

1. Vlaganje vloge na javni razpis ter postopek za dodelitev in izplačilo sredstev sta določena v 9. do 15. členu Odloka.

2. Vloga na javni razpis se vloži na obrazcu, ki je določen v Prilogi tega javnega razpisa.

3. Na ovojnici vloge na javni razpis morata biti razvidna datum vložitve vloge na javni razpis, ki ga označi izvajalec poštnih storitev oziroma vložišče ARSKTRP, ter oznaka javnega razpisa »Javni razpis za ukrep M21«.

4. V skladu s tretjim odstavkom 9. člena Odloka je javni razpis strukturiran v dva sklopa glede na vrsto upravičenca, in sicer:

– sklop A: nosilci kmetijskih gospodarstev ali nosilci dopolnilnih dejavnosti, ki niso nosilci kmetije,

– sklop B: samostojni podjetniki posamezniki in pravne osebe, ki so registrirani za opravljanje dejavnosti predelave ali trženja proizvodov.

5. Če imata dve ali več vlog na javni razpis enako število točk in razpisana sredstva ne zadoščajo za odobritev vseh teh vlog v celoti, se v skladu s prvim odstavkom 11. člena Odloka vloge na javni razpis odobrijo na podlagi ponderiranja meril za izbor vlog, in sicer:

* višina prihodka od prodaje proizvodov javnim zavodom: 50 odstotkov,
* izpad prihodka od prodaje proizvodov javnim zavodom: 20 odstotkov,
* koeficient razvitosti občin: 30 odstotkov.

6. V skladu s 60. členom Uredbe (EU) št. 1306/2013 Evropskega parlamenta in Sveta z dne 17. decembra 2013 o financiranju, upravljanju in spremljanju skupne kmetijske politike in razveljavitvi uredb Sveta (EGS) št. 352/78, (ES) št. 165/94, (ES) št. 2799/98, (EC) No 814/2000, (ES) št. 1290/2005 in (ES) št. 485/2008 (UL L št. 347 z dne 20. 12. 2013, str. 549), zadnjič spremenjene z Delegirano uredbo Komisije (EU) 2020/760 z dne 17. decembra 2019 o dopolnitvi Uredbe (EU) št. 1308/2013 Evropskega parlamenta in Sveta glede pravil za upravljanje uvoznih in izvoznih tarifnih kvot, za katere so potrebna dovoljenja, ter dopolnitvi Uredbe (EU) št. 1306/2013 Evropskega parlamenta in Sveta glede položitve varščin pri upravljanju tarifnih kvot (UL L št. 182 z dne 12. 6. 2020, str. 1) se vloga na javni razpis in zahtevek za izplačilo zavrneta, če se ugotovi, da je upravičenec umetno ustvaril pogoje za izpolnitev zahtev za pridobitev podpore, tako ustvarjeni pogoji pa niso v skladu s ciljem ukrepa.

**8. OBJAVA PODATKOV O PREJEMNIKIH SREDSTEV** **IN VARSTVO OSEBNIH PODATKOV**

1. Objava podatkov o prejemnikih sredstev je določena v 16. členu Odloka.

2. V skladu s 13. in 14. členom Uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov, UL L št. 119 z dne 4. 5. 2016, str. 1), so informacije za posameznike, katerih osebne podatke bo obdelovala ARSKTRP, objavljene na spletni strani ARSKTRP.

**9. IZVEDBA KONTROL IN NEIZPOLNJEVANJE OBVEZNOSTI**

Izvedba kontrol in neizpolnjevanje obveznosti sta določena v 17. členu Odloka.

Dr. Jože Podgoršek

minister

Priloga: Obrazec za vložitev vloge na javni razpis

V skladu s četrtim odstavkom 6. člena Odloka lahko upravičenec vloži vlogo na sklop A (izpolni poglavje A) te priloge) ali sklop B (izpolni poglavje B) te priloge) javnega razpisa.

**A) Upravičenec, ki je nosilec kmetijskega gospodarstva ali nosilec dopolnilne dejavnosti na kmetiji, ki ni nosilec kmetije, (sklop A javnega razpisa)**

**I. Splošni podatki o upravičencu**

|  |  |
| --- | --- |
| 1.1.1 | Ime in priimek oziroma naziv nosilca kmetijskega gospodarstva ali ime in priimek nosilca dopolnilne dejavnosti na kmetiji, ki ni nosilec kmetije: |

|  |  |
| --- | --- |
| 1.1.2 | KMG MID: |

|  |  |
| --- | --- |
| 1.1.3 | Davčna številka: |

|  |  |
| --- | --- |
| 1.1.4 | Naslov (ulica ali naselje): |

|  |  |
| --- | --- |
| 1.1.5 | Pošta in poštna št.: |

|  |  |
| --- | --- |
| 1.1.6 | Občina, v kateri je naslov oziroma sedež upravičenca: |

|  |  |
| --- | --- |
| 1.1.7 | Kontaktna oseba:  Telefon.  E-pošta: |

**II. Izjava upravičenca glede izpolnjevanje pogojev za dodelitev podpore**

Spodaj podpisani izjavljam, da:

– sem seznanjen s pogoji in obveznostmi iz Odloka o izvajanju ukrepa Izjemna začasna podpora kmetom ter MSP, ki jih je kriza zaradi COVID-19 še posebej prizadela iz Programa razvoja podeželja Republike Slovenije za obdobje 2014–2020 (Uradni list RS št. 157/20) in tega javnega razpisa;

– imam poravnane zapadle davčne obveznosti in druge denarne nedavčne obveznosti v skladu z zakonom, ki ureja finančno upravo, v višini, ki presega 50 eurov;

– nisem v postopku prenehanja, prisilne poravnave, stečaja, prepovedi delovanja, sodne likvidacije ali izbrisa iz sodnega registra (pravna oseba ali samostojni podjetnik posameznik);

– nisem v osebnem stečaju (fizična oseba, ki ni samostojni podjetnik posameznik);

– za isti namen še nisem prejel sredstev iz proračuna Republike Slovenije ali sredstev Evropske unije oziroma drugih javnih sredstev;

– dovoljujem uporabo osebnih podatkov in podatkov, ki štejejo za davčno tajnost, iz uradnih evidenc;

– imam odprt transakcijski račun v skladu z zakonom, ki ureja kmetijstvo;

– so vsi podatki, ki sem jih navedel v vlogi na javni razpis, resnični, točni, popolni ter, da za svojo izjavo prevzemam vso kazensko in materialno odgovornost.

V \_\_\_\_\_\_\_\_\_\_\_\_\_\_\_\_, dne\_\_\_\_\_\_\_\_\_\_ Podpis odgovorne osebe oziroma

pooblaščene osebe za zastopanje:

**B) Vloga upravičenca, ki je samostojni podjetnik posameznik ali pravna oseba, ki je registrirana za opravljanje dejavnosti predelave ali trženja proizvodov (MSP), (sklop B javnega razpisa)**

**I. Splošni podatki o upravičencu**

|  |  |
| --- | --- |
| 1.1.1 | Naziv: |

|  |  |
| --- | --- |
| 1.1.2 | Davčna številka: |

|  |  |
| --- | --- |
| 1.1.3 | Naslov, sedež (ulica ali naselje): |

|  |  |
| --- | --- |
| 1.1.4 | Pošta in poštna št.: |

|  |  |
| --- | --- |
| 1.1.5 | Občina, v kateri je naslov oziroma sedež upravičenca: |

|  |  |
| --- | --- |
| 1.1.6 | Kontaktna oseba:  Telefon:  E-pošta: |

**II. Izjava upravičenca glede izpolnjevanje pogojev za dodelitev podpore**

Izjavljamo, da:

– smo seznanjeni s pogoji in obveznostmi iz Odloka o izvajanju ukrepa izjemna začasna podpora kmetom ter MSP, ki jih je kriza zaradi COVID-19 še posebej prizadela iz Programa razvoja podeželja Republike Slovenije za obdobje 2014–2020 (Uradni list RS št. 157/20) in tega javnega razpisa;

– izpolnjujemo merila za MSP iz Priloge I k Uredbo Komisije (EU) št. 651/2014 z dne 17. junija 2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe (UL L št. 187 z dne 26. 6. 2014, str. 1), zadnjič spremenjene z Uredbo Komisije (EU) 2020/972 z dne 2. julija 2020 o spremembi Uredbe (EU) št. 1407/2013 v zvezi s podaljšanjem njene veljavnosti in o spremembi Uredbe (EU) št. 651/2014 v zvezi s podaljšanjem njene veljavnosti in ustreznimi prilagoditvami (UL L št. 215 z dne 7. 7. 2020, str. 3);

– imamo poravnane zapadle davčne obveznosti in druge denarne nedavčne obveznosti v skladu z zakonom, ki ureja finančno upravo, v višini, ki presega 50 eurov;

– smo na ozemlju Republike Slovenije registrirani za dejavnost iz drugega odstavka 5. člena Odloka;

– nismo v postopku prenehanja, prisilne poravnave, stečaja, prepovedi delovanja, sodne likvidacije ali izbrisa iz sodnega registra (pravna oseba in samostojni podjetnik posameznik);

– za isti namen še nismo prejeli sredstev iz proračuna Republike Slovenije ali sredstev Evropske unije oziroma drugih javnih sredstev;

– dovoljujemo uporabo osebnih podatkov in podatkov, ki štejejo za davčno tajnost, iz uradnih evidenc;

– imamo odprt transakcijski račun v skladu z zakonom, ki ureja kmetijstvo;

– so vsi podatki, ki smo jih navedli v vlogi na javni razpis, resnični, točni, popolni ter da za svojo izjavo prevzemamo vso kazensko in materialno odgovornost.

V \_\_\_\_\_\_\_\_\_\_\_\_\_\_\_\_, dne\_\_\_\_\_\_\_\_\_\_ Podpis odgovorne osebe oziroma

žig pooblaščene osebe za zastopanje:

**III. Izjava upravičenca, ki je v obdobju od 13. 3. 2019 do 12. 6. 2019 javnim zavodom poleg kmetijskih proizvodov prodajal tudi nekmetijske proizvode ali je prodajal samo nekmetijske proizvode**

Izjavljamo, da:

– smo v obdobju od 13. 3. 2019 do 12. 6. 2019 javnim zavodom poleg kmetijskih proizvodov prodajali tudi nekmetijske proizvode ali smo prodajali samo nekmetijske proizvode iz druge alineje 2. točke 2. člena Odloka;

– smo seznanjeni, da se podpora dodeli kot državna pomoč v skladu s Sporočilom Komisije Začasni okvir za ukrepe državne pomoči v podporo gospodarstvu ob izbruhu COVID-19 (UL C št. 91 I z dne 20. 3. 2020, str. 1), zadnjič spremenjenim s Sporočilom Komisije Četrta sprememba začasnega okvira za ukrepe državne pomoči v podporo gospodarstvu ob izbruhu COVID-19 in sprememba Priloge k Sporočilu Komisije državam članicam o uporabi členov 107 in 108 Pogodbe o delovanju Evropske unije za kratkoročno zavarovanje izvoznih kreditov (UL C št. 340 I z dne 13. 10. 2020, str. 1; v nadaljnjem besedilu: Začasni okvir);

– se podpora ne prenese delno ali v celoti na primarne proizvajalce;

– bomo po vložitvi vloge na javni razpis z ločevanjem računov ali na drug ustrezen način zagotovili spoštovanje zgornjih mej pomoči v skladu z Začasnim okvirom (če je upravičenec dejaven v več sektorjih, za katere veljajo različni najvišji zneski v skladu s točko 22(a) in točko 23(a) Začasnega okvira);

– na dan 31. decembra 2019 nismo bili podjetje v težavah;

– smo seznanjeni, da bo ARSKTRP pred izplačilom sredstev preverila višino že dodeljene pomoči v evidenci državne pomoči, ki jo vodi ministrstvo za finance;

– smo seznanjeni, da bo ARSKTRP pred odobritvijo sredstev preverila, da skupni znesek državne pomoči v skladu z oddelkom 3.1. Začasnega okvira ne presega 800.000 eurov bruto na upravičenca.

V \_\_\_\_\_\_\_\_\_\_\_\_\_\_\_\_, dne\_\_\_\_\_\_\_\_\_\_ Podpis odgovorne osebe oziroma

žig pooblaščene osebe za zastopanje